Melliste
Melliste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda ja oli valla halduskeskus. Külaliikumise Kodukant ja Tartu Maavalitsuse korraldatud võistluse võitjana nimetati Melliste küla aastal 2012 Tartumaa aasta külaks. Külas tegutseb 1991. aastal asutatud Melliste Algkool-Lasteaed. Samuti tegutseb külas Melliste raamatukogu. Küla läbib Tartu–Räpina–Värska maantee.